32001D0610
L 214/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 юли 2001 година
за изменение на Решение 93/195/ЕИО относно ветеринарно-санитарните условия и ветеринарното сертифициране при повторното въвеждане на регистрирани коне за надбягвания, спортни състезания и културни прояви, след временен износ
(нотифицирано под номер С(2001) 1953)
(текст от значение за ЕИП)
(2001/610/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Решение 2001/298/ЕО на Комисията (2), и по-специално член 19, точка ii) от нея,
като има предвид, че:
(1)
Съгласно Решение 93/195/ЕИО на Комисията (3), последно изменено с Решение 2001/144/ЕО (4), повторното въвеждане на регистрирани коне за надбягвания, състезания и културни прояви след временния им износ се ограничава до коне, държани по-малко от 30 дни в някоя от страните, които не са държави-членки и които са изброени в една и съща група в приложение II към въпросното решение.
(2)
За да може състезателни коне с произход в Общността да участват по-лесно в международни срещи за група/клас в страни, които не са държави-членки и са изброени в различни групи, а именно Австралия, Канада, Съединените американски щати, Хонконг, Япония, Сингапур или Обединените арабски емирства, този период следва да се удължи до по-малко от 90 дни и ограничението до страни от една и съща група следва да се премахне за състезателни коне, участващи в такива срещи.
(3)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 93/195/ЕИО се изменя, както следва:
1.
Към член 1 се добавя тире със следния текст:
„-
са участвали в международни срещи за група/клас в Австралия, Канада, Съединените американски щати, Хонконг, Япония, Сингапур или Обединените арабски емирства и отговарят на изискванията, посочени в здравния сертификат съгласно модела, установен в приложение VIII към настоящото решение.“
2.
Приложението към настоящото решение се добавя като приложение VIII.
Член 2
Адресати на настоящото решение са държавите-членки.
Съставено в Брюксел на 18 юли 2001 година.